અવારનવાર ચોરીની ઘટનાથી મોતીપુરાના રહીશો ત્રસ્ત છે, ત્યારે આ વિસ્તારમાં આવેલા ગોગામહારાજના મંદિરની બાજુમાં આવેલા એવન સોસાયટીમાં પ્રકાશ વિનોદચંદ્ર ઉપાધ્યાયના શિવશકિત બંગ્લોઝ આગળ આજે વહેલી સવારે ૪.૪૭ કલાકના સુમારે રોડ ઉપર એક રીક્ષા ઉભી રહી હતી, જેમાંથી એક શખ્સ ઉતરીને મેઈન ગેટના બદલે બાજુમાં આવેલા ગોગામહારાજના મંદિરની જાળી ઉપરથી કુદીને બંગ્લોઝની અંદર પ્રવેશ કર્યો હતો, આ સમયે તેમના બંગલામાં સુઈ રહેલા બે શ્વાનોને ગંધ આવી જતાં તેઓ ભસવાનું ચાલુ કરીને ચોરની પાછળ પડતાં ચોર ઘટનાસ્થળે ચોરી કરવાનું માંડી વાળીને જીવ બચાવવા બંગલાની બહાર ભાગી ગયો હતો, અને રોડ ઉપર ઉભી રહેલી રીક્ષામાં બેસીને ભાગી ગયો હતો.